níruktataram mūrtátaraṃ tádātmā́namánvaichattattápo'tapyata tatprā́mūrchattatṣáṭtriṃśataṃ sahásrāṇyapaśyadātmáno'gnī́narkā́nmanomáyānmanaścítaste mánasaivā́dhīyanta mánasācīyanta mánasaiṣu gráhā agr̥hyanta mánasāstuvata mánasāśaṃsanyatkíṃ ca yajñe kárma kriyáte yatkíṃ ca yajñíyaṃ kárma mánasaiva téṣu tánmanomáyeṣu manaścítsu manomáyamakriyata tadyatkíṃ cemā́ni bhūtā́ni mánasā saṃkalpáyanti téṣāmeva sā kŕ̥tistā́nevā́dadhati tā́ṃścinvanti téṣu gráhāngr̥hṇanti téṣu stuvate téṣu śaṃsantyetā́vatī vai mánaso víbhūtiretā́vatī vísr̥ṣṭiretā́vanmánaḥ ṣáṭtriṃśatsahásrāṇyagnáyo'rkāstéṣāmékaika eva tā́vānyā́vānasau pū́rvaḥ